****

**REPUBLIKA HRVATSKA**

**ŠIBENSKO-KNINSKA ŽUPANIJA**

**OPĆINA PROMINA**

KLASA: 402-05/17-01/1

URBROJ: 2182-09/17-01/1

U Oklaju, 02. listopada 2017.

Temeljem članka 19. Zakona o lokalnoj i područnoj (regionalnoj) samoupravi („NN“ - NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, članka 1. i 9.a Zakona o financiranju javnih potreba u kulturi („NN“ - 47/90, 27/93, 38/09), članka 76. Zakona o sportu („NN“ 71/06, 150/08, 124/10, 124/11, 86/12, 94/13, 85/15, 19/16), članka 117. Zakona o socijalnoj skrbi („NN“ - 157/13, 152/14, 99/15, 52/16, 16/17) te članka 32. i 33. Zakona o udrugama („NN“ 74/14, 70/17) Općina Promina objavljuje

**JAVNI P O Z I V**

**za sufinanciranje javnih potreba u 2017. god.**

Javne potrebe u društvenim djelatnostima Općine Promina za 2017. godinu su djelatnosti i poslovi, programi, akcije i manifestacije od interesa za Općinu kao i one koje su utvrđene posebnim zakonom u kulturi, sportu i socijalnoj skrbi za koje se sredstva osiguravaju iz proračuna Općine.

Općina Promina će u 2017. god. sufinancirati javne potrebe u društvenim djelatnostima koju provode udruge i druge neprofitne organizacije i to:

**I. U PODRUČJU KULTURE**

* programi njegovanja tradicijske kulture i razvitka kulturno-umjetničkog amaterizma na području Općine (glazbenog i folklornog)
* programi glazbene, likovne, dramske, plesne, vizualne i scenske umjetnosti
* programi neformalnog obrazovanja i osposobljavanja djece i mladeži za stjecanje tehničkih, tehnoloških i informatičkih znanja i vještina, znanja stranih jezika i sl.
* znanstveni, stručni i edukativni skupovi
* programi mjesnih manifestacija

**II. U PODRUČJU SPORTA**

* poticanje i promicanje sporta na području Općine
* provođenje sportskih aktivnosti djece i mladeži
* sportske aktivnosti osoba s teškoćama u razvoju i osoba s invaliditetom
* sportsko rekreacijske aktivnosti stanovnika srednje i starije dobi koje su u funkciji unapređenja i očuvanja zdravlja i osržavanja psihofizičke sposobnosti
* djelovanje amaterskih sportskih društava i udruga
* održavanje i korištenje prostora i objekata za sportske programe na području Općine

**III. U PODRUČJU PROMICANJA VRIJEDNOSTI DOMOVINSKOG RATA**

* programi koji manifestacijama, organiziranim posjetama i kulturnim događanjima promiču vrijednosti Domovinskog rata
* programi skrbi o sudionicima i stradalnicima rata
* djelovanje braniteljskih udruga i udruga stradalnika Domovinskog rata

**IV. U PODRUČJU POLJOPRIVREDE**

* programi neformalnog obrazovanja i osposobljavanja poljoprivrednika, te cjeloživotnog učenja
* znanstveni, stručni i edukativni skupovi o održivom razvoju i razvoju lokalne zajednice
* programi mjesnih manifestacija usmjerenih razvojnoj suradnji

**IV. U PODRUČJU SOCIJALNE SKRBI**

* programi podrške djeci s posebnim potrebama
* programi skrbi i pomoći starim i nemoćnim osobama (izvaninstitucionalna skrb, aktivno starenje),
* programi podrške osobama s teškoćama u razvoju i osobama s invaliditetom
* programi podrške obitelji (samohranim obiteljima, obiteljima s više djece, mladim doseljenim obiteljima)
* programi poticanja demografske obnove Općine
* programi prevencije (ovisnosti, poremećaja u ponašanju djece i mladih, pretilosti, štetnih navika i rizičnih ponašanja, nasilja u obitelji)
* razvijanje inovativnih socijalnih usluga
* programi i projekti od socijalnog ili humanitarnog značaja

Rok za podnošenje prijedloga projekata i programa je **30** **dana od dana objave na službenim web stranicama Općine (www.promina.hr).**

Prijavu projekta na Poziv može podnijeti udruga koja je upisana u Registar udruga sa sjedištem na području Općine Promina ili Šibensko-kninske županije; koja je programski usmjerena na područje javnih potreba od interesa za Općinu Prominu, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija, koja ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima te koja je ispunila ugovorne i financijske obveze prema RH, Općini Promina i pravnim osobama u njenom vlasništvu.

Odredbe koje se odnose na mjerila koja moraju ispunjavati udruge na odgovarajući način primjenjuju se i na druge neprofitne organizacije koje se jave na javni poziv.

Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje dostupni na mrežnim stranicama Općine [www.promina.hr](http://www.promina.hr), neposredno na protokol Općine ili poštom na adresu: Općina Promina, Put kroz Oklaj 144, 22303 Oklaj, s napomenom: - Prijava na javni poziv za sufinanciranje udruga – NE OTVARAJ!

Prijavi ispunjenoj na propisanom obrascu (prijavnica) potrebno je priložiti:

1. Opis programa na propisanom obrascu
2. Proračun programa na propisanom obrascu
3. Izvadak iz registra u koji je upisan podnositelj i Registra neprofitnih organizacija koji se vodi pri Ministarstvu financija (može biti e-izvadak)
4. Izjavu o nekažnjavanju na propisanom obrascu
5. Izjavu o suglasnosti za uvid u kaznenenu evidenciju
6. Izjavu o nepostojanju dvostrukog financiranja

(Potvrdu porezne uprave o nepostojanju duga prema RH i Potvrdu Općine Promina da podnositelj prema njoj nema neispunjenih ugovornih ili dospjelih financijskih obveza obvezni su dostaviti izabrani podnositelji najkasnije prilikom sklapanja ugovora o sufinanciranju, u protivnom ugovor ne može biti sklopljen).

Postupak donošenja odluke i ugovaranja opisani su u Uputama za prijavitelje.

Razmatrat će se samo pravodobno podnesene prijave koje u cijelosti zadovoljavaju propisane uvjete Javnog poziva.

Pitanja vezana uz Javni poziv mogu se postaviti slanjem upita na adresu elektronske pošte: pravna.sluzba@promina.hr.

Općinski načelnik

Tihomir Budanko